יעקב ליצמן

יעקב (יענקל) נח ליצמן (נולד בכ"ח באב תש"ח, 2 בספטמבר 1948) הוא פוליטיקאי ישראלי. כיהן כחבר הכנסת מטעם מפלגת אגודת ישראל בסיעת יהדות התורה, כשר הבינוי והשיכון, כשר הבריאות וכיושב ראש ועדת הכספים. ליצמן הוא חסיד גור ואחד האישים הבולטים בחסידות זו. בשנת 2022, ארבעה חודשים אחרי שהודה שניסה למנוע את הסגרת מלכה לייפר הנאשמת בפדופיליה לאוסטרליה, התפטר מהכנסת במסגרת הסדר טיעון, וב-8 באוגוסט 2022 הורשע במרמה והפרת אמונים בפרשה זו, נדון למאסר על תנאי של שמונה חודשים והוטל עליו קנס של 3,000 ש"ח. ליצמן נולד למשה ולאסתר במחנה עקורים בגרמניה להורים ניצולי השואה מפולין שלא היו חסידים. בגיל שנתיים, ב-1950, היגרה המשפחה לארצות הברית והשתקעה בשכונת איסט ניו יורק ואחרי זה בבורו פארק שברובע ברוקלין. בגיל 17, ב-1966, עלה לישראל להמשך לימודיו התורניים בישיבת כוכב מיעקב - טשיבין בירושלים. היה מנהל בית הספר היסודי "בית יעקב - חסידי ירושלים" ויזם הקמת קריה חרדית בבית שמש. בד בבד התקרב לאדמו"ר מגור הרב שמחה בונים אלתר. בראשית שנות ה-80 היה עוזרו של אברהם יוסף שפירא. בשנת 1989 היה יועץ של משה זאב פלדמן, סגן שר העבודה והרווחה. הוא נחשב אז לאיש אמונו של אברהם יוסף שפירא. השפעתו של ליצמן, נובעת מהיותו איש סודו של האדמו"ר מגור הרב יעקב אריה אלתר. ליצמן, לצד חנוך זייברט ויוסף קופרברג, חבר ב"ועדת השלושה", שהוסמכה על ידי האדמו"ר לנהל את כל ענייניה הפוליטיים והחינוכיים של החסידות. ליצמן נבחר לכנסת לראשונה בבחירות לכנסת החמש עשרה בשנת 1999, וכיהן כחבר כנסת עד ל־2022. בשנים 2001–2003 ושוב בשנים 2005–2007 שימש כיו"ר ועדת הכספים של הכנסת. במהלך כהונתו יזם מספר חוקים, ובהם חוק מוסדות חינוך תרבותיים ייחודיים וחוק המקנה פטור לבתי כנסת, מסגדים, כנסיות וח'ילוות מתשלום דמי חכירה למינהל מקרקעי ישראל. ב-15 בנובמבר 2008 הותקף ליצמן על ידי אנשים מחסידות סלונים על רקע מעורבותו במאבקה של חסידות גור נגד בחירת מאיר פרוש לראשות עיריית ירושלים. בבחירות לכנסת השמונה עשרה שובץ ליצמן במקום הראשון ברשימת יהדות התורה, אולם לאחר שנבחר לא קיבל לידו את ראשות ועדת הכספים כבעבר, עקב התנגדות של חברי סיעתו. במקום זאת הוא מונה לסגן שר הבריאות. בד בבד חדל לשמש יו"ר סיעת יהדות התורה, ובמקומו התמנה לתפקיד חבר הכנסת מנחם אליעזר מוזס. בממשלת ישראל ה-34 חזר לכהן כסגן שר הבריאות (השר בפועל). באוגוסט 2015, בעקבות עתירה שהגישה סיעת יש עתיד, קבע בג"ץ כי ליצמן לא יוכל לכהן כסגן שר במעמד של שר ועליו להתמנות לשר. בעקבות כך, מועצת גדולי התורה של אגודת ישראל החליטה לשנות החלטה קודמת של המועצה לפיה חברי הכנסת מטעם אגודת ישראל לא יישאו בתפקידי שרים והתירה לליצמן להתמנות לשר הבריאות. בעקבות כך, החליטה הממשלה למנותו לשר הבריאות ה-29, וב-2 בספטמבר 2015 נכנס לתפקידו. ב-26 בנובמבר 2017 הודיע ליצמן על התפטרותו מן הממשלה, בשל המשך עבודות רכבת ישראל בשבת, בתחילת 2018 אישרה הכנסת תיקון לחוק יסוד: הממשלה המאפשר כהונה כסגן שר כאשר פורמלית ראש הממשלה הוא השר, דבר שאיפשר את חזרתו של ליצמן לתפקיד סגן שר הבריאות. בעקבות התפטרות ראש הממשלה בנימין נתניהו מתפקידו כשר הבריאות, מונה ליצמן ב-29 בדצמבר 2019 לשר הבריאות בממשלת מעבר. ב-17 במאי 2020, עם כינון ממשלת ישראל השלושים וחמש מונה לפי בקשתו לשר הבינוי והשיכון. ב-22 ביוני 2020 הגיש את התפטרותו מהכנסת במסגרת "החוק הנורווגי" לטובת חבר סיעתו אליהו חסיד. ב-13 בספטמבר 2020 התפטר ליצמן מהממשלה במחאה על ההחלטה להטיל סגר במהלך חגי תשרי, כחלק מהמלחמה במגפת הקורונה. הוא חזר לכהן כחבר הכנסת. ב-18 בנובמבר 2020 חזר לכהן בתפקיד. באפריל 2021 התפטר מהכנסת במסגרת "החוק הנורווגי". ושב אליה ב-14 ביוני, עם הקמת ממשלת ישראל השלושים ושש. בדצמבר 2021 הודיע ליצמן בערוץ הכנסת כי לא יתמודד לכהונה נוספת בכנסת, מפאת גילו המבוגר. ב-1 ביוני 2022, בעקבות הסדר הטיעון בפרשת מלכה לייפר, יעקב ליצמן הודיע כי מתפטר מהכנסת, ההתפטרות נכנסה לתוקף ב-3 ביוני. במהלך כהונתו במשרד הבריאות, בשנת 2011, התקיימה שביתת הרופאים שנמשכה מספר חודשים. בתפקידו כסגן שר הבריאות דרש את מימושו של סעיף 8(ד) לחוק מוות מוחי-נשימתי, המאפשר למשפחתו של מי שנקבע כי מת מוות מוחי-נשימתי לדרוש המשך טיפול בו, עד להפסקת פעולת הלב, ביחס לתינוקת חרדית, שנקבע כי מתה מוות מוחי. בהתערבותו של ליצמן אכן נמשך הטיפול בתינוקת עוד כשבועיים, עד לרגע שבו נדם לבה. ליצמן דרש להפריד בין נשים לגברים בבתי החולים הפסיכיאטריים. יזם מימון טיפולי שיניים לילדים מתקציב סל התרופות. ביחסו לטיפולי הפריה מלאכותית הביא בחשבון גם שיקולי הלכה. הוא ערך ביקורי פתע בבתי חולים ובתי חולים פסיכיאטרים ברחבי הארץ על מנת לבדוק תלונות שקיבל מאזרחים. במהלך כהונתו הועבר נושא בריאות הנפש מהמרפאות לקופות החולים. בשנת 2019, לאור תורים ארוכים לקבלת טיפול, היו חילופי האשמות בין משרדי הבריאות והאוצר לגבי תקציב נוסף שהיה אמור להגיע למשרד הבריאות לצורך תקצוב הרפורמה. בתחילת שנת 2016 הודיע ליצמן על רפורמת הקפיטריות בבתי החולים בישראל ולפיה עד אמצע חודש מרץ יופעלו בבתי החולים חנויות אוכל מוזלות דוגמת רשת החנויות קופיקס. בינואר 2016 הופעלה לראשונה בבית החולים איכילוב מכונת ממכר מזון אוטומטית במחיר של עד חמישה שקלים. באפריל 2016 החלו ליצמן ומשרדו במאבק במאכלים מסוכנים ("ג'אנק פוד"). ליצמן התנגד לחיוב חברות הטבק להציג תמונות הממחישות את הנזקים בריאותיים של עישון טבק על חפיסות הסיגריות שנמכרות בישראל, וטען כי הם יגרמו לכיעור המדינה. בינואר 2017 טען תחקיר של העיתונאי חיים ריבלין מערוץ 2 כי ליצמן פעל נגד האינטרס הציבורי בתחום מניעת נזקי העישון ובכך סייע לחברות הטבק. התחקירנים התחזו לנציגים של חברת סיגריות אלקטרוניות מיפן ושילמו לכתב "המודיע" יעקב רייניץ אלפי שקלים כדי לקבוע פגישות עם ליצמן ובכירי משרדו בהתרעה קצרה, בטענה שהם רוצים לפעול בישראל ללא הפרעה. ליצמן צולם במצלמה נסתרת במהלך הפגישה, והצהיר כי הוא "לא מתעסק בעישון". בתחקיר נטען גם כי העיתון "המודיע", המזוהה עם חסידות גור, פרסם פרסומות רבות מטעם חברות הטבק, בתקופה שבה החברות היו זקוקות לתמיכת ליצמן בהצבעות בכנסת. בשנת 2020 נדרש משרד הבריאות לנהל את המאבק בהתפרצות נגיף הקורונה בישראל. ניהול המאבק היה בהשתתפות בכירי המשרד, וכן בידי ראש הממשלה ושר הביטחון. בתחילת אפריל, ליצמן ואשתו נדבקו גם הם במחלה. ענבר טויזר מחדשות 12 פרסמה עדויות אנונימיות שלפיהן ליצמן הפר את הנחיות משרד הבריאות לפני שאובחן, והתפלל בביתו של חסיד גור. ליצמן הכחיש וטען שלא חרג מההנחיות. ביוני 2020 פורסם בתקשורת כי ליצמן החליט לגנוז את התוכנית בדבר הקמת עיר חרדית בשם "כסיף" במזרח הנגב, בנימוק שהיא אינה מתאימה לצורכי הציבור החרדי, עוד באותו החודש הודלף לתקשורת כי ליצמן מנסה לקדם תוכנית שבמסגרתה יוענקו מענקים לרוכשי דירות זולות בפריפריה, חלק מהערים שנבחנות להיות חלק מהתוכנית הן דימונה, עכו ועפולה. באוגוסט 2020 פורסמה ידיעה נוספת בתקשורת בנוגע לפעילותו של ליצמן במשרד השיכון והבינוי, הפעם הייתה זו כתבה על כך שליצמן פועל ליזום פרויקטים של פינוי-בינוי בשכונות חרדיות שיוכלו להכשיר עשרות אלפי דירות נוספת בניסיון לרכך את משבר הדיור החמור במגזר החרדי, המטרה היא לקדם כבר עם אישור תקציב המדינה פיילוט ב-4 מתחמים שעלותם הכוללת מוערכת בכ-10 מיליון שקלים. ליצמן גם קידם תוכנית דיור אשר החליף את מחיר למשתכן. שמה "דיור במחיר מופחת". התוכנית חילקה את המדינה לשלושה אזורים - יוקרה, ביקוש ופריפריה - כשבאזורי הפריפריה ובאזורי הביקוש יוצע דיור במחיר מופחת לזכאים חסרי דירה בשיטה של הגרלות, ואילו באזורי יוקרה ישווקו מכרזים לקבלנים בשוק החופשי. בפברואר 2019 נחקר באזהרה בחשד שהתערב בחוות דעת לקביעת כשירותה של מלכה לייפר החשודה בפדופיליה לעמוד לדין, כדי למנוע את הסגרתה לאוסטרליה. לפי תחקיר של תוכנית הטלוויזיה "המקור", גם במקרים נוספים פעל ליצמן למען עברייני מין חרדים. באוגוסט 2019 פורסמה עמדת המשטרה שלפיה יש ראיות מספיקות כדי להעמידו לדין בגין עבירות מרמה והפרת אמונים, הדחת עדות והצעת שוחד, בגין פרשה זו ובגין ניסיון להשפיע על גורמים מקצועיים במשרדו למנוע סגירת מעדנייה סמוכה לביתו עקב ליקויים תברואתיים שהתגלו בה. ליצמן הכחיש את האישומים. במאי 2021 הודיע היועץ המשפטי לממשלה, אביחי מנדלבליט, כי בכוונתו להגיש כתב אישום, בכפוף לשימוע, נגד ליצמן בעבירות של שיבוש הליכי משפט והפרת אמונים. בחודש יוני 2021 נעצר עוזרו האישי של ליצמן, מוטי בבצ'יק, בחשד למעורבות בפרשת שוחד בה קיבלה חברת תנובה הקלות בסימון מוצריה כחלק מהרפורמה של משרד הבריאות, בתמורה לתרומה לעמותות המקורבות לבבצ'יק. ב-26 בדצמבר של אותה שנה הודיע שלא יתמודד יותר לכנסת בשל גילו המתקדם. למרות הכחשתו בעניין, נטען כלפיו שהצהיר זאת לצורך הגעה להסדר טיעון. ב-27 בינואר 2022, פורסם כי ליצמן חתם על הסדר טיעון עם הפרקליטות, לפיו הודה בעבירת הפרת אמונים בפרשת מלכה לייפר, נמחק סעיף שיבוש מהלכי משפט, ונסגר "תיק המעדנייה", שבו יוחסה לליצמן עבירת שוחד. העונש המוסכם הוא מאסר על תנאי, תשלום קנס על סך 2,800 שקלים, ופרישתו מהכנסת. ב-1 ביוני 2022 התפטר ליצמן מהכנסת. ב-8 באוגוסט 2022 גזר בית משפט השלום בירושלים על ליצמן מאסר על תנאי לתקופה של שמונה חודשים וקנס 3,000 ש"ח. ליצמן נשוי לחוה, עובדת בעיתון "המודיע", אב לחמישה ומתגורר בירושלים. אחיו הצעיר, פתחיה, היה ממקורביו הבולטים של האדמו"ר מגור הרב יעקב אריה אלתר אך הורחק מעמדה זו. מדיה וקבצים בנושא יעקב ליצמן בוויקישיתוף יעקב ליצמן, באתר הכנסת יעקב ליצמן, ברשת החברתית אקס (טוויטר) יעקב ליצמן, באתר כנסת פתוחה רוני לינדר-גנץ, ליצמן הורה לי בצעקות לשנות החלטות, באתר TheMarker‏, 30 במאי 2012 רן רזניק, יעקב ליצמן ל"הארץ": אני בא כדי לזעזע את מערכת הבריאות, באתר הארץ, 14 באפריל 2009 אבי בלום, בחדרי חרדים וקו עיתונות דתית, 7 במאי 2009 רוני לינדר, יעקב ליצמן לא ידע שהוא כזה, באתר TheMarker‏, 23 בספטמבר 2012 מירב ארלוזורוב, סיון קלינגבייל, ראיון // ליצמן: "זה אבסורד כאשר שני ההורים עובדים - מספיק שהאשה עובדת", באתר TheMarker‏, 31 באוקטובר 2012 רוני לינדר-גנץ, "גם אם אתה סגן שר מצוין - מחרימים אותך כי יש לך זקן", באתר TheMarker‏, 12 במרץ 2013 רנן נצר, ‏"אני מקווה שיאיר לפיד יימחק מהפוליטיקה כמו אבא שלו; יגיע היום שבו חרדי לא יוכל ללכת ברמת-אביב", באתר גלובס, 1 ביוני 2013 מירב ארלוזורוב, איתן אבריאל, ח"כ ליצמן: "היה ניסיון פוטש נגד ממשלת נתניהו, אבל אנחנו טרפדנו אותו", באתר TheMarker‏, 26 בפברואר 2015 שמעון איפרגן, ‏"אין שום סיבה בעולם שנשב עם יאיר לפיד", באתר ‏מאקו‏, 16 במרץ 2015 אביעד הכהן, הרבה יותר ממינוי שר, באתר ישראל היום, 31 באוגוסט 2015 שאול אמסטרדמסקי ומיקי פלד, נושא הלפיד, באתר כלכליסט, 14 בינואר 2016 חיים אתגר, "אנשים", ‏השר ליצמן: "מי שצריך קנאביס חייב לקבל אותו בקלות, בלי להתבזות ולסבול", באתר ‏מאקו‏, 2 בפברואר 2016 מנדי גרוזמן וזאב קם, מקור ראשון, ליצמן: "לא יהיה אף פעם ראש ממשלה חרדי", באתר nrg‏, 26 בפברואר 2016 תחיה ברק, ‏"אין לאף אחד מושג איך מתנהגים חסידי גור. יש אצלנו יותר שלום בית וכבוד הדדי מאשר אצל כל החילונים יחד. לא נקבל הטפת מוסר מחברה מתירנית", באתר ‏מאקו‏, 6 ביולי 2016 יאיר שרקי, "הברית שלי עם בנט - אחד מהישגי השנה", באתר ערוץ 7, 19 בספטמבר 2017 אהרן רבינוביץ, משבר השבת חשף את חולשת ליצמן בחסידות גור, באתר הארץ, 27 בנובמבר 2017 יעקב אילון‏, יעקב ליצמן: יאיר לפיד? הוא צבוע, לא יכול לנהל את המדינה, באתר וואלה, 4 בינואר 2018 עדי רובינשטיין, "מי אמר שפריימריז זה יותר טוב מאדמו"ר", באתר ישראל היום, 7 בפברואר 2019 יהודה שלזינגר, "יש עיתונאים אנטישמים, שלא רוצים לראות יהודי חרדי מצליח", באתר ישראל היום, 30 באפריל 2020 יהודה שלזינגר, אני מאשים, באתר ישראל היום, 17 בספטמבר 2020 ביהמ"ש קיבל את הסדר הטיעון עם ליצמן וגזר עליו 8 חודשי מאסר על תנאי, באתר ערוץ 7, 8 באוגוסט 2022 אבישי בן חיים, יחס החרדים למפעל הציוני באתר "אנשים ישראל"(הקישור אינו פעיל, 8.4.2019) אלי ביתאן, ‏בין הרבי מגור לשרה נתניהו: ראש לשכת ליצמן יהפוך ליורש?, בעיתון מקור ראשון, 30 בינואר 2019 ליצמן התפטר מתפקידו כיועץ, מעריב, 14 באפריל 1989 מוטי ארגמן, כתב בחדרי חרדים, ביקורת על ליצמן? רק ב'וועדת השלושה', באתר בחדרי חרדים, 20 בדצמבר 2008 פנחס וולף‏, מחיר התמיכה בברקת: ח"כ ליצמן הותקף בי-ם, באתר וואלה, 15 בנובמבר 2008 פנחס וולף‏, הנקמה של פרוש: ליצמן לא יו"ר ועדת הכספים, באתר וואלה, 1 באפריל 2009 שמואל קופר, ליצמן לביבי: אהיה סגן שר הבריאות, צופר, 6 באפריל 2009 תלם יהב, מורן אזולאי, רותם אליזרע ואיתמר אייכנר, בג"ץ כפה על נתניהו: שר בריאות תוך 60 יום, באתר ynet, 23 באוגוסט 2015 מיקי פלד ואורי תובל, מועצת גדולי התורה אישרה את מינוי יעקב ליצמן לשר הבריאות, באתר כלכליסט, 27 באוגוסט 2015 עמית תומר, ‏הממשלה החליטה למנות את ח"כ יעקב ליצמן לתפקיד שר הבריאות, באתר מעריב אונליין, 31 באוגוסט 2015 אהרון רבינוביץ, יהונתן ליס, משבר השבת: שר הבריאות יעקב ליצמן הגיש את התפטרותו מהממשלה, באתר הארץ, 26 בנובמבר 2017 חוק–יסוד: הממשלה (תיקון מס' 5), ס"ח 2682 מ-14 בינואר 2018 ישי כהן, ‏אושר סופי: יעקב ליצמן - סגן שר הבריאות, באתר כיכר השבת, 10 בנובמבר 2018 טל שניידר, ‏ליצמן מונה לשר בריאות; נתניהו צפוי להכריז על עוד מינויי שרים מחר, באתר גלובס, 29 בדצמבר 2019 מורן אזולאי וקובי נחשוני, ליצמן שוקל לוותר על תיק הבריאות ולעבור לשיכון, באתר ynet, 23 באפריל 2020 ישכר זלמנוביץ, ‏החוק הנורבגי: השר יעקב ליצמן הגיש ליו"ר הכנסת את התפטרותו מהכנסת, באתר JDN‏, 22 ביוני 2020 זאב קם ומיכאל שמש, בעקבות הסגר הצפוי: ליצמן הגיש מכתב התפטרות מהממשלה, באתר כאן – תאגיד השידור הישראלי, 13 בספטמבר 2020 איתמר אייכנר, קובי נחשוני, ליצמן התפטר מהממשלה: "הסגר ימנע ממאות אלפים להתפלל בבתי הכנסת", באתר ynet, 13 בספטמבר 2020 אמיר אטינגר, ‏הממשלה אישרה: ליצמן חוזר למשרד השיכון, באתר "סרוגים", 18 בנובמבר 2020 גיא עזרא, ‏הכנסת ה-24: ליצמן ודרעי התפטרו מהכנסת, באתר "סרוגים", 6 באפריל 2021 מורן אזולאי, ליצמן: "אם יהיו בחירות חדשות - לא אתמודד", באתר ynet, 26 בדצמבר 2021 עמית סגל, ‏ליצמן: בתום הקדנציה הזו - אני פורש מהכנסת, באתר ‏מאקו‏, 26 בדצמבר 2021 מיכאל האוזר טוב, ליצמן הודיע כי לא יתמודד שוב לכנסת, והבהיר: אין שום הסדר טיעון, באתר הארץ, 26 בדצמבר 2021 בלעדי גורמים ביהדות התורה: ליצמן לא יפרוש, הוא רק מנסה להתנער מכתב האישום, באתר כיפה מורן אזולאי, ביוני 2022 יעקב ליצמן מתפטר מהכנסת בעקבות הסדר הטיעון: "חשבתי שאזכה להצביע על פיזור הכנסת", באתר ynet דן אבן, מתה הפעוטה מרחובות שלקחתה במוות מוחי וקיבלה טיפול תרופתי בהוראת סגן שר הבריאות, יעקב ליצמן, באתר הארץ, 4 בדצמבר 2009 דן אבן, יעקב ליצמן: יזמתי הפרדה בין המינים בבתיה"ח הפסיכיאטריים בי-ם כדי להקל על החרדים, באתר הארץ, 22 בדצמבר 2009 דן אבן, שרי הממשלה אישרו רשמית את תוכניתו של יעקב ליצמן, לממן טיפולי שיניים על חשבון סל התרופות, באתר הארץ, 20 בדצמבר 2009 שי ניב, ‏סוף-סוף גם בישראל: ליצמן נותן הכשר לחוק הביציות, באתר גלובס, 2 בפברואר 2010 דן אבן, יעקב ליצמן בביקור פתע בבית החולים כפר שאול: "לו יכולתי, הייתי מוציא צו סגירה למקום", באתר הארץ, 20 בינואר 2010 ליצמן ביקר בסורוקה ביקור פתע: התפוסה עדיין סבירה, באתר ערוץ 7, 16 בינואר 2012 רוני לינדר-גנץ, ליצמן נכנס למשרד הבריאות והודיע: נפעל לביצוע בדיקות MRI - תוך לא יותר מ-3 ימים, באתר TheMarker‏, 20 במאי 2015 הרפורמה הראשונה של ליצמן: העברת בריאות הנפש לקופות החולים, באתר וואלה, 8 ביוני 2015 הילה ויסברג, ‏אתם בדיכאון? חכו שנה לפסיכולוג; המסמך שחושף את כישלון הרפורמה בבריאות הנפש, באתר גלובס, 28 בינואר 2019 אדריאן פילוט, ליצמן נגד כחלון: היכן הכסף שהבטחת לפסיכיאטריה?, באתר כלכליסט, 21 במרץ 2019 רן רזניק, השר כחלון: "מיליארד שקלים שהעברתי לפסיכיאטריה - נעלמו", באתר ישראל היום, 19 במרץ 2019 מיכל לוי, סוף להפקעת מחירי המזון בבתי חולים?, באתר ערוץ 7, 28 בינואר 2016 מערכת וואלה! חדשות‏, ליצמן נגד אכילת ג'אנק פוד: "מקדונלד'ס אאוט, לא במדינתנו", באתר וואלה, 12 באפריל 2016 רוני לינדר, ליצמן נגד תמונות אזהרה על חפיסות סיגריות: "זה לא אסתטי, לא צריך לכער את המדינה", באתר TheMarker‏, 12 בפברואר 2017 חיים ריבלין, ‏מעטפות הכסף, המאכער ושר הבריאות, באתר ‏מאקו‏, 9 בינואר 2017 חיים ריבלין, ‏החברה הפיקטיבית והפגישה עם השר, באתר ‏מאקו‏, 10 בינואר 2017 חיים ריבלין, ‏איך השר ליצמן מקל על חברות הטבק?, באתר ‏מאקו‏, 11 בינואר 2017 חיים ריבלין, ‏כך חברות הטבק סיכלו חוקים בכנסת, באתר ‏מאקו‏, 12 בינואר 2017 הארץ, שר הבריאות ליצמן אובחן כחולה קורונה, באתר הארץ, 2 באפריל 2020 ענבר טויזר, ‏עדויות חושפות: לפני שאובחן, שר הבריאות ליצמן התפלל בניגוד להנחיות, באתר ‏מאקו‏, 2 באפריל 2020; כתבת חדשות 12 התחזתה לעובדת משרד הבריאות, באתר בחדרי חרדים, 3 באפריל 2020 חדשות כיפה, ‏ליצמן: לא חרגתי כהוא זה מהנחיות משרד הבריאות, באתר כיפה, 04 באפריל, 2020 22:56 אמיתי גזית, אחרי שנים של השקעה בתכנון: ליצמן גונז את התוכנית להקים עיר חרדית בנגב, באתר כלכליסט, 30 ביוני 2020 יעל דראל, גילי מלניצקי, תשכחו ממחיר למשתכן: תוכנית ליצמן לדיור - אלו הערים שבהן הוא יחלק מענקים לרוכשי דירות, באתר TheMarker‏, 14 ביוני 2020 אמיתי גזית, ליצמן מכשיר את הקרקע החרדית למיזמי פינוי־בינוי, באתר כלכליסט, 6 באוגוסט 2020 הילה ציאון, עכשיו זה רשמי: אושרה תוכנית הדיור של ליצמן שתחליף את מחיר למשתכן, באתר ynet, 8 בספטמבר 2020 גילי מלניצקי, כ"ץ חתם: תוכנית הדיור שמחליפה את מחיר למשתכן תצא לדרך - ותנסה להציל שנה אבודה בענף הנדל"ן, באתר TheMarker‏, 6 בדצמבר 2020 סגן השר ליצמן חשוד כי ניסה למנוע הסגרת חשודה בפדופיליה לחו"ל באתר החדשות 13, 14 בפברואר 2019 אבי אשכנזי ויקי אדמקר‏, "התערב למניעת הסגרת חשודה בפדופיליה": ליצמן נחקר בחשד לשחיתות, באתר וואלה, 14 בפברואר 2019 רביב דרוקר, לחצים והפעלת קשרים: כך פעל ליצמן למען עברייני מין חרדים, באתר חדשות 13, 16 במאי 2019 עידו אפרתי, תחקיר "המקור": ליצמן ולשכתו סייעו במשך שנים לעברייני מין חרדים, באתר הארץ, 17 במאי 2019 סיום חקירה בעניינו של סגן שר הבריאות ח"כ יעקב ליצמן, באתר משטרת ישראל, 6 באוגוסט 2019; אלה לוי-וינריב, ‏מרמה, הפרת אמונים, הדחת עדות ושוחד: המשטרה ממליצה להעמיד לדין את סגן השר יעקב ליצמן, באתר גלובס, 6 באוגוסט 2019 אריק בנדר, מעיין הרוני, ‏ליצמן על החשדות נגדו: "לא פעלתי ממניעים פסולים, מצפוני נקי", באתר מעריב אונליין, 13 באוגוסט 2019 יקי אדמקר‏, עיתון הבית של ליצמן: "המשטרה פעלה בצורה פוליטית מתוזמנת", באתר וואלה, 7 באוגוסט 2019 חדשות 13, כתב אישום כפוף לשימוע נגד ליצמן בפרשיות המעדנייה ומלכה לייפר, באתר חדשות 13, 27 במאי 2021 החשד: עוזר השר ליצמן קידם אינטרסים של חברות במשק תמורת שוחד, באתר וואלה, 6 ביוני 2021 אריה יואלי, ‏התיק התפורר: ליצמן חתם על עסקת טיעון מקלה, באתר "סרוגים", 27 בינואר 2022 גלעד מורג, טובה צימוקי, ליצמן חתם על הסדר טיעון: יודה בהפרת אמונים בפרשת מלכה לייפר, באתר ynet שלומי הלר, ביני אשכנזי‏, ביהמ"ש אישר את הסדר הטיעון עם ליצמן: 8 חודשי מאסר על תנאי וקנס של 3,000 שקל, באתר וואלה, 8 באוגוסט 2022 רוני לינדר-גנץ, הקשרים בין ליצמן לעיתון החרדי שימשיך להרוויח מפרסומות לסיגריות, באתר TheMarker‏, 30 באפריל 2018 אלי ביתאן, ‏המושך בחוטים: האדמו"ר שפתח במשבר ממשלת הימין, בעיתון מקור ראשון, 12 במרץ 2018